**POUK NA DALJAVO – 1. RAZRED**

**Učiteljica Smiljana Krapež**

**Ponedeljek, 23. marec 2020**

**Dragi učenci, začel se je drugi teden pouka na daljavo.**

**Vem, da bi radi šli v šolo in se družili s sošolci, toda vsi moramo potrpeti doma, da se obvarujemo pred virusom.**

**Vaše vtise, komentarje in vprašanja o šolskem delu doma, mi prosim s pomočjo staršev posredujte na moj elektronski naslov.**

**Naj nam bo vsem v tolažbo kar pravi slovenski pregovor : *Povsod je lepo, doma je najlepše.***

**SPO- VES TEDEN OPAZUJEM VREME**

**Pomlad je že nastopila, toda vreme se je po obdobju sončnega vremena poslabšalo. V noči na nedeljo se je ozračje ohladilo, pooblačilo se je, pihala je burja; pri nas pa so naletavale tudi posamezne snežinke.**

**Vremenarji so v napovedi (na TV, na radiju, časopisih in spletu) napovedali spremembo vremena.**

**Tudi ti s starši poslušaj vremensko napoved pri poročilih na televiziji vsak dan ta teden. Naslednji dan ugotovi, če je napoved za vsak dan pravilna.**

**Poglej v DZ/SPO na strani 19, kako sta vreme opazovala in z znaki označila Lili in Bine. Na slikah imaš narisano tudi katere živali imajo rade sonce in katere dež. Lili pa ne ve, če bo dež in bi vzela dežnik.**

**Ves teden opazuj vreme! Kakšno je vreme danes?**

**V Malo knjižico poskusov in opazovanj na strani 30, tudi ti za vsak dan posebej, ko opazuješ nariši znak za vreme v posameznem dnevu.**

**Če imate doma pred hišo vetrnico opazuj kako hitro se vrti, ko piha veter.**

**SLJ- BEREM SLIČICE/ MALI ZVONČEK**

**V DZ/SLJ na strani 27 imaš narisane različne sličice povezane z vremenom, pomladnimi cvetlicami in delom v vrtu.**

**Starši naj ti postavljena vprašanja preberejo, ti pa odgovori na vprašanje oziroma ga dopolni.**

**Poimenuj in opiši prvi predmet na sliki.**

**Imaš tudi ti oblačilo, ki ga nosimo v dežju? ­­­­­­­­­­­Poimenuj ga.**

**Gotovo veš kako se imenuje pojav na sliki, ko sije sonce in pada dež?**

**Dopolni. Ko dežuje so po tleh \_\_\_\_\_\_\_\_\_\_\_\_\_\_\_\_.**

**Kako bi pa opisal- a obutev, ki jo obujemo ko dežuje?**

**Kako se imenuje drobna bela pomladna cvetlica z rumenim koškom v sredini?**

**Kako se imenujejo štiri narisane cvetlice v predzadnji vrsti?**

**Katere od teh imajo koreniko in katere čebulico?**

**Povej kaj dela moški na sliki ?**

**Starši naj ti preberejo še spodnja vprašanja. Po navodilu obkroži pravilni odgovor.**

**Veliko o cvetlicah že veš, zato boš brez poslušanja CD-ja lahko obkrožil-a**

**pravilne odgovore na strani 28.**

**ŠPO- NARAVNE OBLIKE GIBANJA**

**Za ogrevanje preteči vse prostore v hiši. Poskakuj po hiši kot kenguru. Poskakuj sonožno levo – desno in naprej – nazaj. Poskakuj tudi po eni in drugi nogi. Lahko pa se spremeniš tudi v mucko in greš po rokah po hiši pod mizo in splezaš na stol in kavč. Lahko se plaziš po stanovanju kot kača. Počepni in hodi v počepu. Izberi si trden stol in stopaj na stol gor in dol. Bodi previden, da ne padeš!**

**Naredi še nekaj vaj.**

1. **Vaja : Kroži z rokami 10 krat naprej in 10 krat nazaj. Zraven si štej.**
2. **Vaja : Kroži s trupom v boku. Zraven si štej do 10. Lahko po angleško.**
3. **Vaja : Uleži se na tla, pokrči noge. Starši naj ti držijo za stopala, ti prekrižaj roke na prsih in delaj vaje dvigovanja trupa. Starši naj ti preštejejo koliko dvigov narediš v 1 minuti.**

 **Za zaključek ti predlagam še igro slepa miš.**

**MAT- RAČUNSKE ZGODBE**

**Še enkrat ponovi računanje do 10. Reši vaje v DZ/MAT na strani 60. Upam, da ti prejšnjo uro MAT računske zgodbe niso delale težav. Zato reši nalogo računskih zgodb v DZ/MAT na strani 61. Čeprav je naloga označena z znakom 1tona, upam, da ti bo vsaj tri naloge brez težav uspelo povedati in napisati račun. Računske naloga za balone, mafine in rože in sendviče ti ne bi smele delati težav, zato jih reši sam - a. Staršem povej računske zgodbe in na črto napiši račune. Če ti kje zatakne prosi za pomoč starše.**

**Še moja RAČUNSKA zgodba o dečku, ki je razlil kozarce s sokovi na pladnju:**

**DEČEK JAN JE NA ZABAVI JE HOTEL S SOKOVI POSTREČI SVOJE PRIJATELJE. NA PLADENJ JE DAL OSEM KOZARCEV S POMARANČNIM SOKOM. KO JIH JE NOSIL IZ KUHINJE V DNEVNO SOBO SO SE MU ŠTIRJE ZVRNILI IN SOK SE JE POLIL PO PLADNJU, TER MU KAPLJAL TUDI PO TLEH. BIL JE ŽALOSTEN.**

**KOLIKO KOZARCEV SOKA JE ŠE NA PLADNJU?**

**RAČUN: 8 - 4 = 4**

**NA PLADNJU IMA ŠE ŠTIRI KOZARCE SOKA.**

**Še moja pomoč za računski zgodbi o jabolkih in pici. Ko nekaj manjka v košari ali na krožniku se moraš vedno vprašat koliko teh stvari je bilo na začetku in koliko jih je ostalo!**

**VELIKO VESELJA PRI DELU ŽELIM!**

**BRALNA ZNAČKA**

**V ponedeljkih smo se 5. šolsko uro z veseljem zbirali pri bralni znački.**

**Koliko zanimivih pravljic, pesmic in zgodbic ste mi povedali!**

**Upam, da vam starši ob vsem delu doma uspejo prebrati kakšno pravljico.**

**Prilagam ti povezavo na POZABLJENE KNJIGE NAŠIH BABIC na spletnem naslovu:** [**http://otroski.rtvslo.si/televizija/oddaja/387**](http://otroski.rtvslo.si/televizija/oddaja/387)

**Poslušaj pravljico Muca Copatarica. Ko se vrnemo jo boš pripovedoval sošolcem.**